stanford-oval/wikipedia huggingface dataset:
Georg Friedrich Christian Bürklein

Georg Friedrich Christian Bürklein
Georg Friedrich Christian Bürklein (s. 1. maaliskuuta 1813 Burk, Baijeri – k. 4. joulukuuta 1872 Werneck, Baijeri) oli saksalainen arkkitehti.
Bürklein opiskeli Friedrich von Gärtnerin alaisuudessa. Hänen ensimmäinen merkittävä työnsä oli Fürthin kaupungin raatihuone. Bürklein suunnitteli 55-metrisen, vuosina 1840–1850 rakennetun raatihuoneen italialaiseen tyyliin. Raatihuoneen tornin esikuvana toimi firenzeläinen Palazzo Vecchio.
Bürkleinin tunnettuutta nosti uuden Münchenin päärautatieaseman suunnitteleminen. Teräsrakenteinen rakennus rakennettiin vuosien 1847 ja 1849 välillä. Myöhemmin Bürklein suunnitteli myös muun muassa Augsburgin, Bambergin, Ansbachin, Neu-Ulmin, Hofin, Nördlingenin, Rosenheimin, Würzburgin ja Nürnbergin rautatieasemat.
Bürkleinin suurin suunnitteluprojekti oli Münchenin Maximilianstraße suurrakennuksineen ja yksityistaloineen. Hän aloitti Maximilianstraßen pääarkkitehtina vuonna 1851. Sen huomattavin rakennus on Maximilianeum, jonka uusgoottilainen arkkitehtuuri sai vaikutteita perpendikulaarisesta gotikaasta. Maximilianeumin tyyli herätti paljon keskustelua, ja ennen kuin se valmistui Bürklein korvattiin Gottfried Semperillä.
Bürklein kuoli 59-vuotiaana werneckiläisessä parantolassa.
Henryk Kasperczak

| 0 | 1 | 2 |
| --- | --- | --- |

Henkilötiedot
Koko nimi: Henryk Wojciech Kasperczak
Syntymäaika: 10. heinäkuuta 1946 (ikä 78)
Syntymäpaikka:  Zabrze, Sleesia, Puola
Pituus: 180 senttimetriä
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1965–1966 1966–1968 1968–1978 1978 |  Stal Mielec  Legia Varsova  Stal Mielec  FC Metz | 18 (2) 56 (12) 345 (23) 30 (3) |
Maajoukkue
| 1973–1978 |  Puolan maajoukkue | 61 (5) |
Valmennusura
1978–1984 1984–1987 1987–1989 1989–1990 1990–1992 1992–1993 1993–1994 1994–1998 1998 1999–2000 1999–2000 2000–2001 2001–2002 2002–2005 2006–2008 2008–2009 2010 2010–2011 2014–2015 2015–2017:  FC Metz  AS Saint-Étienne  RC Strasbourg  Racing Club de France  Montpellier HSC  Lille OSC  Norsunluurannikko  Tunisian maajoukkue  SC Bastia  Al Wasl FC  Marokon maajoukkue  Shenyang Haishi  Malin maajoukkue  Wisla Krakova  Senegalin maajoukkue  Górnik Zabrze  Wisla Krakova  AO Kavala  Malin maajoukkue  Tunisian maajoukkue
 Seurajoukkueuran tilastot kattavat vain kansalliset sarjat.
Henryk Wojciech Kasperczak (s. 10. heinäkuuta 1946 Zabrze, Puola) on puolalainen jalkapallovalmentaja ja entinen pelaaja.
Ura

Kasperczak pelasi Puolan joukkueessa MM-kisoissa 1974 ja 1978 sekä voitti hopeaa Montrealin kesäolympialaisissa 1976. Kasperczak on viimeisimpänä toiminut Senegalin jalkapallomaajoukkueen päävalmentajana. Puolalainen tuli päävalmentajaksi vuonna 2006 ja johdatti Senegalin Afrikan mestaruuskisoihin 2008. Senegal pelasi alkulohkossa tasapelin Tunisian kanssa ja hävisi Angolalle joten puolalainen päätti erota ennen lohkon päätösottelua Etelä-Afrikkaa vastaan. Kasperczakin tehtäviä hoitaa turnauksen ajan apuvalmentaja Lamine N'Diaye. Kesällä 2008 Kasperczak palasi valmennustehtäviin siirryttyään puolalaisseura Górnik Zabrzen peräsimeen.
Kasperczakin paluu Puolaan epäonnistui totaalisesti sillä kauden 2008/09 päätteeksi Gornik Zabrze jäi liigassa kuudenneksitoista ja putosi pääsarjasta. Kauden jälkeen hänet korvasi päävalmentajana Ryszard Komornicki.
Maaliskuussa 2010 Kasperczak palasi valmennustehtäviin korvaamalla Maciej Skorżan Ekstraklasassa pelaavan Wisla Krakovan päävalmentajana.  Kasperczakin johdolla Wisla jäi mestaruuskamppailussa kakkoseksi häviten KKS Lech Poznańin kolme pistettä. Kasperczak erosi tehtävistään elokuun alussa 2010 Wislan pudottua Eurooppa-liigasta kolmannella karsintakierroksella.
Marraskuun puolivälissä 2010 Kasperczakista tuli kreikkalaisen AO Kavalan päävalmentaja.  Pesti jäi kuitenkin lyhyeksi, sillä puolalaiskonkari sai potkut jo maaliskuussa 2011.
Tammikuun alussa 2014 Kasperczak palasi Malin maajoukkueen päävalmentajaksi.  Kokeneen puolalaisvalmentajan johdolla Mali pelasi Afrikan mestaruuskisoihissa 2015. Tasaisessa alkulohkossa joukkue pelasi tasan Kamerunin, Norsunluurannikon ja Guinean kanssa. Otteluiden jälkeen Mali ja Guinea olivat tasapisteissä samalla maalierolla. Arpa pudotti Malin jatkopeleistä.  Maaliskuussa 2015 Kasperczak jätti tehtävänsä Malin päävalmentajana.
Heinäkuussa 2015 Kasperczak palasi lähes kahden vuosikymmenen jälkeen Tunisian maajoukkueen päävalmentajaksi.  Puolalaisen johdolla Tunisia eteni puolivälieriin Afrikan mestaruuskilpailuissa 2017. MM2018-karsinnoissa Tunisia johti Kasperczakin alaisuudessa karsintalohkoaan, kunnes joukkueen kehitykseen tyytymätön liiton johto erotti hänet huhtikuussa 2017.
Ura > Meriitit valmentajana

Coupe de France: 1984
Puolan mestaruus (3): 2003, 2004, 2005
Puolan cup: 2003
Afrikan mestaruuskilpailut
Hopeaa: 1996
Pronssia: 1994
Neljäs: 2002
1. kierros: 2015
Maailmanmestaruuskilpailut
1.kierros: 1998
Vuoden valmentaja Ranskassa: 1990
Vuoden valmentaja Puolassa: 2002
Heikki Konttinen (valtiopäivämies)

Heikki Konttinen (1826–1879) oli suomalainen maanviljelijä ja valtiopäivämies.
Talollinen Heikki Konttinen Kiteeltä oli talonpoikaissäädyssä Karjalan alisen tuomiokunnan edustaja valtiopäivillä 1863–1864. Hän puolusti valtiopäivillä kansakoulujen perustamista, naisten täysivaltaisuutta ja kunnallisen äänioikeuden laajentamista.
Georges Tapie

| Mitalit> Maa:   Ranska. Olympialaiset .Miesten soutu | Mitalit> Maa:   Ranska. Olympialaiset .Miesten soutu | Mitalit> Maa:   Ranska. Olympialaiset .Miesten soutu | Maa:   Ranska> .Miesten soutu |
| --- | --- | --- | --- |
|  Pronssia | Berliini 1936 | perämiehellinen kaksikko |  |
Georges Maurice Marie Tapie (19. helmikuuta 1910 Annaba, Algeria – 2. tammikuuta 1964 Avranches, Ranska) oli ranskalainen soutaja. Hän kilpaili kesäolympialaisissa 1936 Berliinissä ja sai siellä pronssia perämiehellisessä kaksikossa.
Garfieldin piirikunta (Utah)

Garfieldin piirikunta (engl. Garfield County) on Yhdysvaltojen Utahin osavaltiossa sijaitseva piirikunta. Sen väkiluku oli 5 051 vuonna 2020. Piirikunnan hallintokeskus on Panguitchin kaupunki. Piirikunta perustettiin 10. helmikuuta 1883.
Aiheesta muualla

Kuvia tai muita tiedostoja aiheesta Garfieldin piirikunta (Utah) Wikimedia Commonsissa
Heikki Korhonen (seismologi)

| Heikki Korhonen> Henkilötiedot |
| --- | --- |
Syntynyt: 5. lokakuuta 1924 Kuokkala
Kuollut: 25. maaliskuuta 2007 Helsinki (82 vuotta)
Koulutus ja ura
Tutkinnot:  Helsingin yliopisto (FK 1966), Oulun yliopisto (FT 1971)
Instituutti:  Helsingin yliopiston Seismologian laitos
Tutkimusalue:  seismologia
Palkinnot:  Palmén-mitali
Aarno Heikki Mikael Korhonen (5. lokakuuta 1924 Kuokkala – 25. maaliskuuta 2007 Helsinki) oli suomalainen seismologi. Hän toimi Helsingin yliopiston seismologian laitoksen (nyk. Seismologian instituutin) johtajana professorin arvolla vuodesta 1977. Hän tutki mikroseismiä, seismisyyttä ja seismistä riskiä.
Hänen meteorologian alaan luokitellun pro gradunsa Helsingin yliopistoon (1966) käsittelee mikroseismiä Suomessa. Englanninkielisen, Oulun yliopistossa hyväksytyn, myrskyihin liittyviä (erityisesti aaltojen synnyttämiä) seismisiä spektrejä käsittelevän väitöskirjan (1971) nimenä on Types of storm microseism spectra at Oulu.
Hänelle myönnettiin vuonna 1988 Geofysiikan seuran Palmén-mitalin ansioistaan suomalaisena seismologian tutkijana.
Georg Friedrich Haas

Georg Friedrich Haas (s. 16. elokuuta 1953 Graz, Itävalta) on itävaltalainen nykymusiikin säveltäjä. Vuodesta 2013 hän on toiminut Columbian yliopiston sävellyksen professorina New Yorkissa.
Haas opiskeli säveltämistä Gösta Neuwirthin ja Iván Erődin sekä pianonsoittoa Doris Wolfin johdolla Grazin musiikkikorkeakoulussa. Opintojensa jälkeen hän on toiminut oppilaitoksessaan opettajana. Hän on suorittanut jatko-opintoja Wienissä, Darmstadtin kesäkursseilla ja Pariisin IRCAMissa.
Haasin sävellystyyliä mikrointervalleineen ja hitaasti muuttuvine sointiväreineen on verrattu György Ligetiin. Italialainen musiikkilehti Classic Voice järjesti vuonna 2016 äänestyksen parhaista 2000-luvulla sävelletyistä teoksista, vastaajina sata  eurooppalaista nykymusiikin tuntijaa. Eniten ääniä sai Haasin orkesteriteos In Vain vuodelta 2000. Myös 11 muuta Haasin teosta sai ääniä, yhteensä enemmän kuin kukaan muu säveltäjä.
Käännös suomeksi
Giada Russo

| Giada Russo |
| --- | --- |
 Giada Russo vuonna 2014.
Henkilötiedot
Syntynyt: 25. toukokuuta 1997 (ikä 27) Torino
Kansalaisuus:   Italia
Taitoluistelija
Pituus:  160 cm
Valmentaja(t):  Claudia Masoero ja Edoardo De Bernardis
Koreografi(t):  Edoardo De Bernardis ja Andrea Vaturi
Luisteluseura:  Ice Club Torino
Aloittanut:  2001
Lopettanut:  2019
Henkilökohtaiset parhaat pisteet (ISU)
Pisteet yhteensä:  143,40 29.1.2016 (EM 2016)
Lyhytohjelma:  53,52 27.1.2016 (EM 2016)
Vapaaohjelma:  96,57 20.1.2018 (EM 2018)
Giada Russo (s. 25. toukokuuta 1997 Torino) on italialainen taitoluistelija. Hän kilpaili yksinluistelussa kauteen 2017–2018 saakka ja voitti urallaan muun muassa kaksi aikuisten Italian-mestaruutta. Kaudella 2018–2019 hän kilpaili jäätanssissa.
Ura

Ice Club Torinoa seuratasolla edustanut Russo aloitti luisteluharrastuksen kolmevuotiaana. Häntä valmensivat hänen uransa alusta asti Claudia Masoero ja Edoardo De Bernardis.
Juniorisarjassa Russo voitti muun muassa Italian-mestaruuden ja Coupe du Printemps -kilpailun kaudella 2011–2012. Aikuisten sarjassa hän debytoi kaudella 2012–2013 ja saavutti heti Italian-mestaruuspronssia. Vuosien 2015–2018 Italian-mestaruuskilpailuissa hän voitti neljä peräkkäistä mitalia, kultaa vuosina 2015 ja 2016, hopeaa vuonna 2018 ja pronssia vuonna 2017.
Russo edusti Italiaa viisissä arvokisoissa. Euroopan-mestaruuskilpailuissa hän oli 28. vuonna 2015, 14. vuonna 2016 ja 19. vuonna 2018, maailmanmestaruuskilpailuissa 24. vuonna 2015 ja olympialaisissa 27. vuonna 2018. Vuoden 2016 EM-kilpailuissa hän saavutti koko uransa ennätyspisteet lyhytohjelman ja kokonaispisteiden osalta, vapaaohjelman ennätyspisteet ovat vuoden 2018 EM-kilpailuista.
Muista kilpailuista Russo voitti vuoden 2016 Gardena Spring Trophyn, vuosien 2016 ja 2017 Merano Cupin ja vuoden 2017 Cup of Tyrolin. Kaudella 2018–2019 hän kilpaili yksinluistelun sijaan jäätanssissa. Hän sijoittui tuolloin parinsa, espanjalaisen Jaime García Morcuenden kanssa Italian-mestaruuskilpailujen viidennelle sijalle.
Aiheesta muualla

Kuvia tai muita tiedostoja aiheesta Giada Russo Wikimedia Commonsissa
Giada Russo Instagramissa
Garfieldin piirikunta (Colorado)

Garfieldin piirikunta (engl. Garfield County) on Yhdysvaltojen Coloradon osavaltiossa sijaitseva piirikunta. Sen väkiluku oli 60 061 vuonna 2019. Piirikunnan hallintokeskus on Glenwood Springsin kaupunki. Piirikunta on perustettu 10. helmikuuta 1883.
Aiheesta muualla

Kuvia tai muita tiedostoja aiheesta Garfieldin piirikunta (Colorado) Wikimedia Commonsissa
Hostel: Part II

| Hostel: Part II |
| --- | --- |

Ohjaaja:  Eli Roth
Käsikirjoittaja:  Eli Roth
Tuottaja:   Quentin Tarantino  Eli Roth 
Säveltäjä:  Nathan Barr
Kuvaaja:  Milan Chadima
Leikkaaja:  George Folsey, Jr.
Pääosat:   Lauren German  Roger Bart  Jordan Ladd  Heather Matarazzo  Bijou Phillips 
Valmistustiedot
Valmistusmaa:  Yhdysvallat
Tuotantoyhtiö:  Screen Gems Lionsgate Raw Nerve
Levittäjä:  Lionsgate Netflix
Ensi-ilta:  8. kesäkuuta 2007
Kesto:  94 minuuttia
Alkuperäiskieli:  englanti, slovakki, italia, tšekki
Budjetti:  10,2 miljoonaa dollaria
Tuotto:  35,6 miljoonaa dollaria
Edeltäjä:  Hostel
Seuraaja:  Hostel: Part III
Aiheesta muualla
IMDb 
Elonet
AllMovie
Infobox OKNimi-testi OK: 
Hostel: Part II on vuonna 2007 ensi-iltansa saanut Eli Rothin ohjaama gore-kauhuelokuva.
Näyttelijät

| 0 | 1 | 2 |
| --- | --- | --- |
|  Lauren German  | … |  Beth   |
|  Roger Bart  | … |  Stuart   |
|  Heather Matarazzo  | … |  Lorna   |
|  Bijou Phillips  | … |  Whitney   |
|  Richard Burgi  | … |  Todd   |
|  Vera Jordanova  | … |  Axelle   |
|  Jay Hernandez  | … |  Paxton   |
|  Jordan Ladd  | … |  Stephanie   |
|  Milan Kňažko  | … |  Sasha   |
|  Stanislav Ianevski  | … |  Miroslav   |
|  Zuzana Geislerová  | … |  Inya   |
Grytin piiri

Grytin piiri voi tarkoittaa seuraavia Ruotsin piirejä:
Grytin piiri (Itä-Götanmaa), piiri Valdemarsvikin kunnassa
Grytin piiri (Skåne), piiri Östra Göingen kunnassa
Grytin piiri (Södermanland), piiri Gnestan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gryts distrikt”, voi hakea sivunnimihaulla, laajalla sivunnimihaulla tai tekstihaulla.
Graciliano Ramos

| Graciliano Ramos |
| --- | --- |
 Graciliano Ramos
Henkilötiedot
Syntynyt: 1892 Quebrangulo, Alagoas, Brasilia
Kuollut: 1953 (60–61 vuotta) Rio de Janeiro, Brasilia
Kansalaisuus:  Brasilia
Ammatti:  kirjailija
Kirjailija
Äidinkieli: portugali
Tuotannon kieli: portugali
Aiheesta muualla
www.graciliano.com.br
Löydä lisää kirjailijoitaKirjallisuuden teemasivulta
Graciliano Ramos (1892 Quebrangulo, Alagoas, Brasilia – 1953 Rio de Janeiro, Brasilia) oli brasilialainen kirjailija.
Ramos oli kauppias ja kotikaupunkinsa pormestari. Hän oli kommunistina vankilassa 1936–1937 ja asui vapauduttuaan Rio de Janeirossa ja työskenteli koulutarkastajana. Hän liittyi virallisesti kommunistipuolueeseen 1945.
Ramos on 1900-luvun merkittävimpiä brasilialaisia kirjailijoita. Muistelmissaan Memorias de cárrere hän kertoo vankilakokemuksistaan. Hänen suosituin romaaninsa Vidas Sêcas (1938) kuvaa koillisbrasilialaisen siirtolaisperheen elämää.
Suomennetut teokset

São Bernardo (S. Bernardo), suom. Maija Westerlund, Helsinki : WSOY 1961
Aiheesta muualla

Kuvia tai muita tiedostoja aiheesta Graciliano Ramos Wikimedia Commonsissa
Grzegorz Kotowicz

| Mitalit | Mitalit | Mitalit |  |
| --- | --- | --- | --- |
|  Grzegorz Kotowicz |  Grzegorz Kotowicz |  Grzegorz Kotowicz |  |
Maa:   Puola
Miesten melonta
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | K-2 1000 m |  |
|  Pronssia | Sydney 2000 | K-4 1000 m |  |
| Ratamelonnan MM-kilpailut  | Ratamelonnan MM-kilpailut  | Ratamelonnan MM-kilpailut  |  |
|  Hopeaa | México 1994 | K-4 1000 m |  |
|  Hopeaa | Dartmouth 1997 | K-1 200 m |  |
|  Hopeaa | Dartmouth 1997 | K-1 500 m |  |
|  Pronssia | Duisburg 1995 | K-2 1000 m |  |
|  Pronssia | Duisburg 1995 | K-4 500 m |  |
|  Pronssia | Duisburg 1995 | K-4 1000 m |  |
|  Pronssia | Dartmouth 1997 | K-2 1000 m |  |
|  Pronssia | Milano 1999 | K-1 500 m |  |
Grzegorz Leon Kotowicz (s. 6. elokuuta 1973 Czechowice-Dziedzice) on puolalainen entinen meloja. Vuoden 1992 kesäolympialaisissa Barcelonassa hän sai miesten 1 000 metrin kajakkikaksikossa pronssia ja kilpaili myös 500 metrin kajakkiyksikössä. Vuoden 1996 kesäolympialaisissa hän jäi 1 000 metrin kajakkikaksikossa neljännelle sijalle.
Kotowicz sai vuoden 2000 kesäolympialaisissa Sydneyssä pronssia 1 000 metrin kajakkinelikossa ja sijoittui siellä lisäksi yhdeksänneksi 500 metrin kajakkiyksikössä.
Ratamelonnan maailmanmestaruuskilpailuissa Kotowicz sai 1990-luvulla kolmesti hopeaa ja viidesti pronssia.
Frans Sammut

| Frans Sammut |
| --- | --- |
 Frans Sammut, 2006.
Henkilötiedot
Syntynyt: 19. marraskuuta 1945  Żebbuġ, Malta
Kuollut: 4. toukokuuta 2011 (65 vuotta)
Kansalaisuus:  maltalainen
Ammatti:  opettaja, kirjailija
Aiheesta muualla
www.franssammut.info
Löydä lisää kirjailijoitaKirjallisuuden teemasivulta
Frans Sammut (19. marraskuuta 1945 – 4. toukokuuta 2011) oli maltalainen romaani- ja tietokirjailija.
Elämä

Sammut syntyi Żebbuġissa, Maltalla. Hän kävi peruskoulun Zebbugissa, jatkoi opintojaan St Aloysius' Collegessa ja sai opettajan pätevyyden St Michael's Teacher Training Collegessa. Hän suoritti perustutkinnon Maltan, arabian ja teologian Maltan yliopistossa ja sai Perugian yliopistossa pätevyyden opettaa italian kieltä ulkomailla.
Sammut sai ensi kerran tunnustusta 1960-luvun lopussa, jolloin hän oli mukana perustamassa kirjallisuuden elvytysliikettä (Moviment Qawmien Letterarju). Myöhemmin hän toimi Maltan kielen akatemian (Akkademja tal-Malti) sihteerinä.
Sammut työskenteli uransa loppuvaiheessa opetuksen parissa rehtorina, mutta hän toimi myös Maltan pääministerin kulttuurineuvonantajana vuosina 1996–1998. Hän oli naimisissa Catherine Cachian kanssa, ja heillä on kaksi poikaa, Mark ja Jean-Pierre.
Teokset

Sammut julkaisi lukuisia teoksia. Menestysromaanin Il-Gaġġa (Häkki) pohjalta Mario Philip Azzopardi ohjasi vuonna 1971 Rothmans-palkinnon voittaneen elokuvan Samuraj. Paceville sai valtion kirjallisuuspalkinnon, ja Il-Ħolma Maltija (Maltalainen unelma) on kirjallisuuskriitikko Norbet Ellul-Vincentin mukaan "vertaansa vailla maltalaisessa kirjallisuudessa". Entinen pääministeri ja näytelmäkirjailija Alfred Sant piti sitä Sammutin mestariteoksena, ja brittikirjailija ja -runoilija Marjorie Boulton kutsui sitä "huikeaksi saavutukseksi".
Sammut julkaisi myös novellikokoelmat Labirint (Labyrintti), Newbiet (Vuodenajat) ja Ħrejjef Żminijietna (Tarinoita ajastamme).
Hänen ei-fiktiivistä tuotantoaan ovat muun muassa teokset Ir-Rivoluzzjoni Franċiża: il-Ġrajja u t-Tifsira (Ranskan vallankumous: historia ja merkitys), Bonaparti f'Malta (Bonaparte Maltassa), jonka ranskankielinen käännös Bonaparte à Malte julkaistiin vuonna 2008, ja On The Da Vinci Code (Da Vinci koodista, 2006), joka on kaksikielinen (englanti ja malta) kommentaari tästä kansainvälisestä menestysromaanista.
Sammut laati myös kriittisen laitoksen Mikiel Anton Vassallin Lexiconista. Vassallia (k. 1829) pidetään maltan kielen isänä. Vuonna 2006 julkaistiin Sammutin maltankielinen käännös Vassallin teoksesta Motti, Aforismi e Proverbii Maltesi (Għajdun il-Għaqal, Kliem il-Għerf u Qwiel Maltin). Vuonna 2007 esperantonkielinen käännös Vassallin elämästä kertovasta teoksesta Il-Ħolma Maltija (La Malta Revo) edusti Maltaa esperantonkielisessä klassikkokirjallisuuden kokoelmassa, jonka julkaisi New Yorkin Mondial Books.
Vuonna 2008 Sammutin romaanista Il-Gaġġa julkaistiin viides painos.
Vuonna 2009 Sammut esitti kumouksellisen uudelleentulkinnan Pietru Caxaron runosta "Xidew il-qada" (tunnetaan myös nimellä "Il-Kantilena"), joka on vanhin maltankielinen kirjallinen dokumentti.
Entinen Maltan yliopiston rehtori, filosofian professori ja johtava maltalaisintellektuelli Peter Serracino Inglott on todennut:
Viimeiset sanat

Frans Sammutin kuuluisat viimeiset sanat olivat: "Vaimoni ja minun pitäisi mennä Jerusalemiin, mutta näyttää siltä, että suunnitelmat ovatkin muuttuneet. Olen nyt menossa taivaalliseen Jerusalemiin."
Serracino Inglott totesi: "Ymmärsin silloin, että itku ja nauru ovat joskus sama asia."
Tuotanto

Labirint u Stejjer Oħra [Labyrintti ja muita tarinoita] (novellikokoelma) 1968
Il-Gaġġa [Häkki] 5 painosta (romaani) 1971 – elokuvaversio Gaġġa [Häkki], ohjaaja Mario Philip Azzopardi 1971
Logħba Bejn Erbgħa [Nelinpeli] (pitkä novelli) 1972
Samuraj [Samurai] 3 painosta (romaani) 1975
Kristu fil-Poeżija Maltija 1913-1973 [Kristus maltalaisessa runoudessa 1913-1973] (julkaisematon lopputyö, Maltan yliopisto) 1977
Fedra [Phèdre ja Racine] 1978
Il-Qtil fi Sqaq il-Ħorr [Murha rehellisellä kujalla] (pitkä novelli) 1979
Il-Proċess Vassalli [Vassallin oikeudenkäynti] (näytelmä) 1980
Il-Mixja tal-Ħaddiem lejn il-Ħelsien [Työläisten marssi kohti vapautta] (poliittinen analyysi) 1982
Ir-Rivoluzzjoni Franċiża: il-Ġrajja u t-Tifsira [Ranskan vallankumous: historia ja merkitys] (historiateos) 1989
Paceville (romaani) 1991
Letteratura [Kirjallisuus] (kirjallisuusarvostelu) 1992
Il-Ħolma Maltija [Maltalainen unelma] (romaani) 1994, 2012, esperantonkielinen käännös La Malta Revo julkaistu New Yorkissa 2007
Bonaparti f’Malta [Bonaparte Maltassa] (historia) 1997, ranskankielinen käännös Bonaparte à Malte julkaistu 2008
Newbiet [Vuodenajat] (novellikokoelma) 1998 (Kuvat: Giovanni Casellin)
Ħrejjef Żminijietna [Tarinoita ajastamme] (novellikokoelma) 2000 (Kuvat: Giovanni Casellin)
Dun Ġorġ: Il-Bniedem tal-Poplu [Isä George: kansan mies] (historiallinen ja uskonnollinen aihe) 2001
Ġrajjet Ħaż-Żebbuġ [Ħaż-Żebbugin historia] (historia) (käännös Dun Salv Ciapparan alkuperäisteoksesta) 2001
Lexicon (tekijänä Mikiel Anton Vassalli) 2002
Għala Le għall-UE [Miksi ei EU:hun] (poliittinen analyysi) 2003
Ħarsa mill-qrib lejn ħajjet San Filep u l-Kult tiegħu [Pyhä Filippo läheltä katsottuna: elämä ja palvonta] (historiallinen ja uskonnollinen aihe) 2004
On The Da Vinci Code/Dwar The Da Vinci Code (kirjallisuusarvostelu) 2006
Għajdun il-Għaqal, Kliem il-Għerf u Qwiel Maltin [Maltalaisia sanontoja, aforismeja ja sananlaskuja] (käännös Mikiel Anton Vassallin alkuperäisteoksesta) 2006
I Giovanniti: La Storia dei Cavalieri di Malta [The History of the Knights of Malta] (history) 2006, published in 2015 (Bonfirraro Editore, Italy)
Alfred Sant: Il-Viżjoni għall-Bidla [Alfred Sant: muutoksen visio] (poliittinen analyysi) 2008
Johdanto Baron Vincenzo Azopardin sanakirjaan, jossa hän analysoi Caxaron runoa "Il-Kantilena" (kirjallisuusarvostelu, kielitiede) 2009
Aiheesta muualla

Kuvia tai muita tiedostoja aiheesta Frans Sammut Wikimedia Commonsissa
www.franssammut.info
http://www.youtube.com/watch?v=KoI4Kq1hFx0
http://www.youtube.com/watch?v=V5J5_HUyq6s
http://www.youtube.com/watch?v=LeDQ3q7AAYo&feature=related
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frans Sammut
Frans Sammut, 1970
Frans Sammut ja Maltan lippu (1960-luvun loppu/1970-luvun alku)
Government of Malta Literary Prize given to Frans Sammut in 1991 for the novel  Paceville
Government of Malta Literary Prize given to Frans Sammut in 1995 for  Il-Ħolma Maltija
Fedra, 1978.
Käännös suomeksi
Fuck Vivaldi

| Fuck Vivaldi Eevil Stöö & Koksukoo |
| --- | --- | --- |

Studioalbumin tiedot
 Julkaistu: 20. heinäkuuta 2012
 Formaatti: CD, 3LP, kasetti
 Tuottaja(t): Koksukoo
 Tyylilaji: Memphis rap
 Kesto: 70.05
 Levy-yhtiö: Monsp Records
Listasijoitukset
  Suomen virallinen lista: 1.
Eevil Stöön muut julkaisut
| Stöö of Destruction 2011 | Fuck Vivaldi 2012 | Stökiss 2013 |
Koksukoon muut julkaisut
| Euro Crack EP 2012 | Fuck Vivaldi 2012 | Huume 2013 |
Fuck Vivaldi on rap-artisti Eevil Stöön ja rap-artisti/tuottaja RoopeK:n 20. heinäkuuta 2012 julkaistu yhteisalbumi. Ilmestyttyään albumi sijoittui Suomen virallisen albumilistan kärkeen. Monsp Recordsin julkaisema albumi on levy-yhtiön kolmas Suomen virallisen albumilistan ykköseksi noussut albumi. Kaksi aikaisempaa ovat JVG:n Mustaa kultaa (2011) ja jvg.fi (2012).
RoopeK vastaa koko albumin tuotannosta ja hän käyttää albumilla nimeä Koksukoo. Albumin julkaisun kunniaksi Helsingin Kalliossa järjestettiin Fuck Picasso -niminen taidenäyttely, jossa oli näytillä eri taiteilijoiden tekemiä Eevil Stööhön liittyviä teoksia kuten maalauksia, valokuvia ja julisteita. Näyttely oli avoinna 18.–22. heinäkuuta, ja siellä oli nähtävillä myös albumin kannessa oleva Eevil Stöö -rintakuva. Näyttelyn kaikki teokset olivat myytävinä, ja ne saatiin myös myytyä.
Fuck Vivaldi oli myös ehdolla vuoden hiphop-, reggae- ja urban-albumin saajaksi Emma-gaalassa 2013.
Kappaleet

Muda-Fuck Vivaldi – 2.16
Kumme kuollaan – 4.15
Älä duunaa mitään paskaa – 3.58  (kertosäkeen laulu DJ Kridlokk)
Hallitaan näitä katuja – 5.17
Kriippaa yös – 4.40  (mukana Koksukoo)
Tapaaminen kaupalla – 4.25  (mukana Haveri)
Mafia kertaa kaks – 4.42  (mukana OG Ikonen)
Videopeliukko – 4.33  (mukana Koksukoo)
Seepra riikinkukko kolibri – 4.33
Klubin ovesta sisään – 3.36
KC/MD originaalit – 4.42  (mukana DJ Kotka)
Legacy – 4.29  (mukana Koksukoo & DJ Kridlokk)
Hiihtopipot pääs – 3.42  (mukana Pepsi P)
Devinin näkönen dude – 3.55
Streiffaa – 5.27  (mukana DJ Kridlokk, Lommo, Koksukoo & Ex Tuuttiz)
Titanic – 5.35  (kertosäkeen laulu Koksukoo)
Kappaleet > LP-versio

Kumme kuollaan (instrumental)
Videopeliukko (instrumental)
Arvostelut

Redrum-187:
Soundi:
Sue: ristiriitainen